OzLabs/hebrew-wiki-articles huggingface dataset:
פסיכובלשנות

פסיכובלשנות (או פסיכולינגוויסטיקה) היא הענף בבלשנות העוסק בחקר התהליכים הפסיכולוגיים המעורבים ברכישה ובשימוש בשפה.

העיסוק בפסיכובלשנות החל להתפתח במחצית הראשונה של המאה ה-20, במקביל למחקר בפסיכולוגיה של תחומים אחרים של הידע האנושי. שאלה מרכזית בתחום זה היא שאלת הרכישה: כיצד רוכשים בני אדם שפה? לפי הגישה הביהיביוריסטית שרווחה בפסיכולוגיה עד אמצע המאה ה-20, למידה היא לא יותר מאשר התניה, שהיא תוצאה של חשיפה לגירויים וקבלת חיזוקים (חיוביים ושליליים) להתנהגויות שונות. בשנת 1957 פרסם אבי הגישה הביהיביוריסטית, ב. פ. סקינר, ספר בשם "Verbal Behavior" (התנהגות מילולית), בו ניסה להראות כי גם רכישת שפה מתרחשת בצורה דומה. מאמר הביקורת של נועם חומסקי, שהתפרסם ב-1959, הצביע על בעיות רבות בגישה זו לרכישת שפה, וסלל את הדרך למחקר עשיר בבלשנות תאורטית (בגישה הגנרטיבית) ובפסיכובלשנות, שמתבסס על ההנחה שרכישת שפה היא שילוב של יכולות מולדות עם הפעלה על ידי הגירויים שמספקת הסביבה. המונח "דקדוק אוניברסלי" מציין את היכולות הלשוניות המולדות שיש לכל בני האדם, ואחת המטרות המרכזיות במחקר הפסיכובלשני היא לאפיין מהן יכולות אלה.

הפסיכובלשנות אינה עוסקת רק ברכישת שפה. בין הנושאים האחרים שנחקרים על ידי פסיכובלשנים:
* עיבוד תחבירי: אפיון התהליכים המעורבים בהבנת משפט, ובפרט זיהוי המבנה התחבירי. מחקר זה מנסה, בין השאר, לאפיין מה גורם למשפטים מסוימים להיות קשים להבנה - דבר שאינו תלוי דווקא באורך המשפט, אלא במבנה התחבירי המופשט.
* עיבוד פונטי: אפיון התהליכים המעורבים בזיהוי מילים.
* דו-לשוניות: זיהוי התהליכים המיוחדים לאנשים אשר דוברים יותר מאשר שפה אחת, ובפרט חקר המקומות שבהם ידע של שפה אחת "מפריע" לשימוש בשפה השנייה.

באופן כללי, פסיכובלשנים חוקרים מגבלות הנובעות מאילוצי זיכרון, מורכבות מבנית, הפרעות בין מערכות קוגניטיביות שונות, וכדומה.
==קישורים חיצוניים==

* 
* 

*
קטגוריה:פילוסופיה של הלשון
קטגוריה:בלשנות
קטגוריה:בלשנות שימושית
קטגוריה:מדעים קוגניטיביים
ולדיסלב גרבסקי

ולדיסלב דומיניק גרבסקי בשם מלא (בפולנית: ; 7 ביולי 1874 – 1 במרץ 1938) היה כלכלן ומדינאי פולני, שימש כראש ממשלת פולין וכשר האוצר.

==ביוגרפיה==
גרבסקי היה פעיל במסגרת מפלגת הימין, המפלגה הלאומית דמוקרטית, שהקים רומן דמובסקי, ושירת בממשלות השונות שהקימה. בין 23 ביוני ו-24 ביולי 1920 שימש גרבסקי כראש ממשלה וכשר האוצר, ובמסגרת זו נסע לוועידת ספא על מנת לנסות ולקבל את עזרת המערב במלחמה עם הבולשביקים. לאחר מכן המשיך בשירות בממשלות פולין, שהייתה נתונה אז במשבר פרלמנטרי וחוקתי, בגינו התחלפו הממשלות אחת לכמה חודשים.

ב-19 בדצמבר 1923 מונה גרבסקי שוב לראש הממשלה ובמקביל כיהן כשר האוצר. במשך שנתיים הצליח גרבסקי לאחד מאחוריו את תמיכת הסיים. היו אלו שנתיים יציבות לאחר כחמש שנים של תוהו ובוהו פוליטי. גרבסקי הציע ליוזף פילסודסקי אשר פרש מן הפוליטיקה כשנה לפני מינויו של גרבסקי, אך עדיין הטיל את צילו הכבד על הפוליטיקה הפולנית, תפקיד ביטחוני בממשלתו. ייתכן שפילסודסקי היה נעתר להצעה, אך התערבותו של שר המלחמה בממשלתו ולדיסלב שיקורסקי אשר דרש כי פילסודסקי יהיה כפוף לו, מנעה את המינוי, ואת היציבות שיכול היה להביא לממשלתו של גרבסקי. עם זאת השכיל גרבסקי לקבל תמיכתן של קואליציות מזדמנות, ולשמור על השלטון בידיו.

היכולות שהביא עמו גרבסקי למשרד ראש הממשלה היו בעיקרן כלכליות. הוא ניסה לייצב את המטבע הפולני, ולהפחית את האינפלציה. הוא טבע מטבע פולני חדש, הזלוטי, וייסד את הבנק של פולין. תוכניתו הכלכלית של גרבסקי כללה הטלת מיסים על הסוחרים היהודים, והצרת צעדי היהודים במדינה. מדיניות מיסוי מפלה, ומדיניות רישוי מפלה (שכונו בפי היהודים: גזירות גראבסקי) היו לכלי כלכלי במלחמתו של גרבסקי נגד המיעוט היהודי במדינתו. כן הוצרו צעדי היהודים שביקשו לקבל משרה ממשלתית, והוחמרו תנאי הכניסה לאוניברסיטאות כנגד היהודים. דבר זה הביא לעזיבה של יהודים אמידים רבים את פולין. חלקם של יהודים אלו עלה לארץ ישראל, והיה שונה מן הפרופיל של העולה החלוץ שהגיע עד אז. העלייה הרביעית, במסגרתה הגיעו אנשים אלו לארץ, והביאו עמם הון שסייע מאוד בבנייתה, מכונה אף "עליית גרבסקי". בשנות כהונתו של גרבסקי, ובשנים שמיד לאחריה, עד 1929, עלו לארץ ישראל יותר משלושים אלף יהודים.

עם זאת, כאשר ניסה לקבל את תמיכת הצירים היהודים בפרלמנט הפולני, חתם גרבסקי על "הסכמה" “Ugoda” עם נציגי הקהילה היהודית, אשר העניקה ליהודים מספר הקלות סמליות כמו הכרה בשחיטה הכשרה, ומתן היתר לסטודנטים יהודים שלא לכתוב בשבת. נראה כי מטרת מהלך זה הייתה אף לקבל אשראי בשוקי חוץ דוגמת ארצות הברית. גראבסקי, ואף הממשלות שבאו בעקבותיו, התקשו לעמוד בהסכמה.

בקיץ של 1925 פתחה גרמניה ב"מלחמת תעריפים" כנגד פולין, במסגרתה מכר הבנק הלאומי הגרמני כמויות עצומות של המטבע הגרמני בשוקי העולם. הזלוטי איבד את ערכו, והתופעות המוכרות של עליית מחירים, אבטלה ומיתון כבד שבו. ב-13 בנובמבר 1925 התפטר גרבסקי. לאחר תפיסת יוזף פילסודסקי את השלטון במדינה בהפיכה אלימה במאי 1926 פרש מן הפוליטיקה.

==ראו גם==
* חוקי גרבסקי

==קישורים חיצוניים==

* 
* 
* 

קטגוריה:פוליטיקאים פולנים
קטגוריה:ראשי ממשלת פולין
קטגוריה:פולין: היסטוריה
קטגוריה:אישים הקבורים בבית הקברות האזרחי פובונזקי
קטגוריה:הרפובליקה הפולנית השנייה: פוליטיקאים
קטגוריה:אבירי מסדר העיט הלבן
קטגוריה:פולנים שנולדו ב-1874
קטגוריה:פולנים שנפטרו ב-1938
743

== אירועים ==
* כילדריך השלישי התחיל לכהן כמלך הפרנקים לאחר שבמשך שבע שנים לא היה מלך.
* תחילת מרד של א-ספאח, מייסד בית עבאס נגד שליטת בית אומייה. המרד התחיל בח'וראסאן בתמיכת השיעים.

== נולדו ==

== נפטרו ==

== לוח שנה ==









==קישורים חיצוניים==
מיקום התנועות

מיקום תנועות הוא מיקום הלשון יחסית לגב הפה בעת הגיית התנועה. לכל תנועה יש מיקום בנוסף לגובה, ללא יוצאות מן הכלל. ישנן חמש דרגות מוכרות של מיקום תנועות אף שאין שפה אחת המבחינה בין כולן.
* תנועות אחוריות
* תנועות כמעט-אחוריות
* תנועות מרכזיות
* תנועות כמעט-קדמיות
* תנועות קדמיות

*
קטגוריה:פונטיקה

en:Vowel#Backness
גובה תנועות

איור המציג את גובה הלשון של חמש [[תנועות קדמיות]]
גובה תנועות הוא מיקום הלשון ביחס לגג חלל הפה. לכל תנועה ללא יוצאות מהכלל יש גובה תנועות בנוסף למיקום. ישנן שבע דרגות מוכרות של גובה תנועות:

* תנועות סגורות (תנועות גבוהות)
* תנועות כמעט-סגורות
* תנועות חצי-סגורות
* תנועות אמצעיות
* תנועות חצי-פתוחות
* תנועות כמעט-פתוחות
* תנועות פתוחות (תנועות נמוכות)

*
קטגוריה:פונטיקה

en:Vowel#Height
751

== אירועים ==
* התנגשות ראשונה ויחידה בין הצבא המוסלמי לצבא הקיסרי של סין על גדות נהר הטלאס (היום בקזחסטן)
* הלומברדים כובשים את העיר האיטלקית רוונה, ובכך מבטלים את האקסרכיה הביזנטית באיטליה.
* פפין הגוץ מתמנה למלך הפרנקים. סיום שושלת המרובינגים. תחילת שושלת הקרולינגים.

== נולדו ==
קרלומן הראשון, מלך הפרנקים (נפטר ב-771)
== נפטרו ==

== לוח שנה ==









==קישורים חיצוניים==
לייק סקסס

לייק סַקְסֵס (באנגלית: Lake Success; באופן מילולי: "אגם ההצלחה") הוא כפר ואתר נופש במדינת ניו יורק בארצות הברית, שהיה משכנם של משרדי האו"ם עד לשנת 1951.

הכפר שוכן בצפון-מערב לונג איילנד, ונכון לשנת 2000, אוכלוסייתו מונה 2,797 תושבים. שטח הכפר 5 קמ"ר: 4.9 קמ"ר יבשה ו-0.1 קמ"ר מים.

== היסטוריה ==
שמו של האתר שאוב משמו האינדיאני הקדום "סוכוט" שהיה לו צליל דומה למילה האנגלית "Success". הקרקע של הכפר נרכשה על ידי אחד מבני משפחת אילי ההון ואנדרבילט בראשית המאה ה-19 הכפר נוסד בשנת 1926.

בשנת 1939 רכשה ממשלת ארצות הברית חלק מאדמות האתר לצורך מפעל לייצור גירוסקופים. בימי מלחמת העולם השנייה עבדו במפעל זה כ-22,000 עובדים. עם סיום המלחמה הוסבו בנייני המפעל להיות משכנם של משרדי האו"ם, עד שייבנה משכנו הקבוע של הארגון. המשרדים שכנו באתר בשנים 1946 עד 1951. מושבה של מליאת עצרת האו"ם, באותן שנים, היה באתר אחר הנקרא פארק פלאשינג מדוז (Flushing Meadows) ברובע קווינס בניו יורק. בשנת 1951 נחנך מטה האומות המאוחדות במזרח מנהטן, המהווה מאז את משכנם הקבוע של משרדי האו"ם ושל העצרת הכללית של הארגון.

בשנים שלאחר מכן שימש האתר למשכנם של מפעלים של תעשיית התעופה והחלל ובהם לוקהיד מרטין.

==קישורים חיצוניים==

קטגוריה:מדינת ניו יורק: כפרים
קטגוריה:האומות המאוחדות: מבנים
קטגוריה:יישובים שהוקמו ב-1926
כאשר הייתי נער קטן

"כאשר הייתי נער קטן" (בגרמנית: Als ich ein kleiner Junge war) הוא ספר גרמני מאת אריך קסטנר שראה אור בשנת 1957.

הספר, המיועד לילדים אך לא להם בלבד, עוסק בעיקר בילדותו של קסטנר בדרזדן, מלבד שלושת פרקיו הראשונים המספרים על אבותיו, מקצועותיהם לאורך השנים, כיצד נפגשו הוריו וכיוצא באלה.

על אף אופיו האוטוביוגרפי קשה לסווג את הספר כאוטוביוגרפיה לשמה, שכן הוא עוסק בתקופה אחת בלבד מתוך חייו של קסטנר, וזהו חלק ממטרת הספר. בהקדמה לספר מביע קסטנר את תקוותו שהילדים בימינו יתעניינו כיצד חי נער קטן לפני מחצית המאה (נכון לזמן יציאתו לאור של הספר), והוא מתעתד לספר מעט מילדותו; לא הרבה, כיוון שאז יהיה הספר עבה וכבד, מסוג הספרים שהוא עצמו אינו אוהב.

לספר אין עלילה מובנית של ממש, והוא עשוי פרקים-פרקים המספרים על הצדדים השונים בילדותו של קסטנר. אחדים מאותם פרקים עוסקים במשפחתו המורחבת, בהיסטוריה המשפחתית ובהוריו. אחרים נוגעים ללימודיו של קסטנר, למוריו ולבית הספר בו למד. חלק נכבד מן הספר מוקדש לאמו של הסופר, מהדמויות החזקות והמשפיעות ביותר בחייו.

הספר מסתיים ב-1 באוגוסט 1914, עת מכריזה גרמניה מלחמה על רוסיה. ובמילותיו שלו: "מלחמת העולם החלה, ותמו ימי ילדותי".

==תרגום עברי==
* אריך קסטנר, כאשר הייתי נער קטן, מגרמנית: שושנה אוילר, עריכה: יעקב עדיני, איורים: הורסט למקה , תל אביב: יזרעאל, תשכ"ו 1965.

== קישורים חיצוניים ==
א[http://primo.nli.org.il/primo-explore/fulldisplay?docid=ULI_Main004211238&context=L&vid=ULI&lang=iw_IL&search_scope=ULI&adaptor=Local%20Search%20Engine&tab=default_tab&query=any,contains,%D7%9B%D7%90%D7%A9%D7%A8%20%D7%94%D7%99%D7%99%D7%AA%D7%99%20%D7%A0%D7%A2%D7%A8%20%D7%A7%D7%98%D7%9F&offset=0 ריך קסטנר, כאשר הייתי נער קטן], מגרמנית - שושנה אוילר ; עריכה - יעקב עדיני ; איורים - הורסט למקה.

קטגוריה:ספרי אריך קסטנר
קטגוריה:ספרי ילדים ונוער
קטגוריה:אוטוביוגרפיות
קטגוריה:ספרי 1957
קטגוריה:ספרי הוצאת אחיאסף
בית הספר לאמנויות רננים

בית הספר רננים היה בית ספר תיכון לאמנויות מיסודו של יצחק הירשברג שפעל בתל אביב בשנים 1960–1975.

== היסטוריה ==
בית הספר נוסד בשנת 1960 על ידי המורה והמנהל הוותיק יצחק הירשברג. הוא שכן ברח' פינס 30, בבית משה שלוש שבנוה צדק. בשנותיו הראשונות היה בית הספר קטן מאוד וכל התלמידים למדו במגמת מוזיקה בלבד, אך כבר בשנת 1963 נוספו מגמות ציור, דרמה ומחול, ומספר התלמידים עלה בהתאם. עם הזמן לא הספיק המקום בבניין, והחלה התרחבות, תחילה לאוטובוסים ישנים שהוצבו בחצר הגדולה, אחר לדירה נוספת מעבר לכביש ולבסוף החליף צריף גדול את האוטובוסים.

עם תלמידי רננים שזכו לפרסום נמנים עזרא דגן, יגאל בשן, שלמה בראבא, דוב'לה גליקמן, שלומית אהרון, גליה ישי, יוסי אלפי, טליה שפירא, רותי הולצמן ונילי הרפז. בית הספר ערך קונצרטים, תערוכות, הצגות ומופעי מחול. בין מורי האמנות בבית הספר היו יצחק סדאי המוזיקאי, שלמה ברטונוב השחקן, יהודית אורנשטיין הרקדנית ופרץ הסה הצייר.

מנהל המוסד, יצחק הירשברג, היה מוכן לקבל כל תלמיד שגילה כישרון ונכונות ללמוד, גם כאשר ציוניו היו רחוקים מלהרשים. המוסד גדל והתפתח והגיע ליותר מ-250 תלמידים.

קשיי מימון ובעיות שונות הביאו לסגירת הבניין בנווה צדק ב-27 באפריל 1967, וכתוצאה מכך עזבו תלמידים רבים את בית הספר, שנאלץ לחפש שיכון אחר. רוב התלמידים הועברו כגוש אחד לבית הספר תלמה ילין, ותלמידי י"ב הוגשו שם לבחינות הבגרות כתלמידי תלמה ילין והוצגו כבוגריו, לאחר ארבע שנות לימוד והישגים ב"רננים". (בשנת 1967, לאחר שבית הספר לאמנויות רננים נקלע למשבר כספי, השתלבו חלק גדול מתלמידיו בתלמה ילין. בעקבות כך נוספו לבית הספר מגמות לתיאטרון, מחול וציור ופיסול.) מקצת התלמידים התפזרו בין בתי ספר אחרים. כשלושים מן התלמידים דבקו בבית ספרם במסכת מייגעת של נדודים מבניין שכור אחד לאחר, במשך שמונה שנים נוספות, שבמהלכן גדל מספרם בעוד כמה עשרות. בשנים אלה הוסרה מעל בית הספר הכרת משרד החינוך ועמה שכר הלימוד המדורג לזכאים, אך יצחק הירשברג לא ויתר והמשיך לקבל גם תלמידים זכאים בתשלום חלקי, ללא מימון. כאשר התקשה בית הספר לשלם למורים, החליף אותם הירשברג בכל המקצועות שהיה מוסמך ללמד - מתמטיקה, פיזיקה, לשון, תנ"ך והיסטוריה, כמעט ללא תמורה, ובלבד שיוכל להמשיך ולנהל את בית הספר ולהביא את תלמידיו לבחינות בגרות. עזרה לו בכך בתו, שלומית קדם, שעבדה כמזכירה בבית הספר ובהמשך החליפה אותה אשתו, נחמה. מספר התלמידים עלה משנה לשנה, אך הקשיים הכלכליים נמשכו, ובסופו של דבר, בשנת 1975, נסגר בית הספר באופן סופי, לאחר שמנהלו לא היה מסוגל עוד לשאת בעול מחמת גילו המתקדם ומצבו הבריאותי המידרדר.

== גלריה ==
<gallery>
Renanim school on field trip.jpg|תלמידי בית הספר רננים בטיול
Renanim School-Bus.jpg|אוטובוס ששימש ככיתת לימוד בבית הספר
</gallery>

==ראו גם==
רשימת בוגרי בית הספר

== קישורים חיצוניים ==

* 
* 
* 
* 
* 
* 
* 

==הערות שוליים==

רננים
קטגוריה:נווה צדק: חינוך
רננים
רננים
קטגוריה:תל אביב-יפו: בתי ספר לאמנות
קטגוריה:ישראל: בתי ספר תיכוניים לאמנות
קטגוריה:תל אביב-יפו: תיכונים
קבסיר

במיתולוגיה הנורדית, קְבֲסיר, או קוואסיר (בנורדית עתיקה: Kvasir), היה אל שהפיץ השראה, לימוד וידע בקרב אלי האסגארד ובקרב בני האדם שוכני המידגארד.

קבסיר נוצר בסיומה של מלחמת האסיר-ואניר, כביטוי מוחשי להפסקת האש שנחתמה בין שתי קבוצת אלים אלו. אודין, ראש האלים הנורדי, יצר את קבסיר מתמצית הרוק המשותפת של כל האלים.

קבסיר מתואר כעלם צעיר ונאה בעל תכונות חיוביות רבות כגון חוכמה, טוב לב ויכולות גישור דיפלומטיות יוצאות דופן. לפי האגדות הוא הסתובב בקרב בני האדם ולימד אותם מלאכות שונות וחדשות וסייע לפתירת סכסוכים בקרב השבטים השונים. קבסיר סייע גם לאלי האסגרד ובין השאר יעץ להם כאשר אלו התקשו ללכוד את לוקי.

תמימותו וטוב ליבו של קבסיר הביאו בסופו של דבר, למותו. שני גמדים, פיאלאר וגאלאר, הצליחו למשוך אותו למאורתם במרמה, ורצחו אותו. הגמדים הכינו מדמו משקה, שלפי המיתולוגיה הנורדית העניק למי ששתה ממנו מעיינות של השראה. השיקוי וגלגוליו השונים בין דמויות שונות ביקום הנורדי עומד במרכזם של אגדות רבות במיתולוגיה הנורדית.

לקבסיר אין קבוצה מסוימת (כלומר אסיר או ואניר) מפני שנוצר מתמצית רוק משותפת של כל האלים.

==קישורים חיצוניים==
* 

קטגוריה:אלים נורדיים
קטגוריה:אלי אמנות
קטגוריה:מיתולוגיה נורדית
קטגוריה:פגאניזם גרמאני
בנטלי

בנטלי (באנגלית: Bentley) היא יצרנית מכוניות יוקרה בריטית. נוסדה על ידי וולטר בנטלי בשנת 1919, נרכשה על ידי רולס-רויס בשנת 1931, ומשנת 1998 נמצאת בבעלות קבוצת פולקסווגן.

==השנים הראשונות==
בנטלי נוסדה כיצרנית מכוניות ספורט בינואר 1919, על ידי המהנדס הבריטי וולטר בנטלי (1888–1971).

המפעל הראשון נבנה בצפון העיר לונדון, ומכוניות הספורט המוצלחות של החברה זכו ארבע שנים ברציפות במירוץ "24 השעות של לה-מאן" היוקרתי (1927–1930). השפל הכלכלי הגדול של התקופה פגע בביקוש למכוניות היקרות, והחברה נמכרה ליצרנית הרכב המתחרה רולס-רויס בשנת 1931. הדגם הבולט ביותר של בנטלי בעידן רולס-רויס היה "קונטיננטל", מכונית קופה (2 דלתות) שיוצרה משנת 1952.

פולקסווגן רכשה את קבוצת רולס-רויס (כולל בנטלי), במחיר 430 מיליון פאונד, בשנת 1998. המותג רולס-רויס נמכר, תמורת 40 מיליון פאונד, ליצרנית הרכב הגרמנית BMW.

בשנת 2003 הופסק יצור דגם ה"אזור" (Azure) הספורטיבי, והוצגה מכונית קופה חדשה – קונטיננטל GT. המכונית מונעת במנוע W12 מתקדם של פולקסווגן ומבוססת על דגם ה"פייטון" שלה. הקונטיננטל GT נמכרת בהצלחה, למרות מחירה הגבוה – כ-120 אלף פאונד (כמיליון שקל). נתונים טכניים עיקריים: מנוע בנפח 6 ליטר W12 עם שני מגדשי טורבו, הנעה כפולה, הספק מרבי של 552 כ"ס, תאוצה מ-0 ל-100 קמ"ש ב-4.7 שניות ומהירות מרבית של 320 קמ"ש.

המכונית מיוצרת גם בגרסת סלון (4 דלתות, הוצגה בשנת 2005), בשם "פליינג-ספר" (Flying Spur), שמחירה כ-175 אלף דולר (כ-700 אלף שקל).

בשנת 2005 הוכרז על חידושו של דגם ה"אזור", כגרסה פתוחה של מכונית הדגל של החברה, ה"ארנייג'". כמו כן הוכרזה גרסה פתוחה לקונטיננטל GT, הקונטיננטל GTC.

בנטלי חזרה להתחרות במירוץ לה-מאן בשנת 2001, במכונית המירוץ EXP speed 8 המתקדמת עם מנוע V8 מוגדש מבית אודי. באותה שנה היא סיימה במקום השלישי, בשנת 2002 סיימה במקום הרביעי, ובשנת 2003 זכתה בשני המקומות הראשונים.

כיום בנטלי מיצרת רכבי ספורט (קונטיננטל), רכבי יוקרה (פליינג ספר ומולזאן) וב-2015 חשפה בנטלי דגם SUV (בנטייאגה).

==בישראל==
בנטלי מיובאת לישראל משנת 2018 על ידי חברת "אורכיד ספורטס קארס ישראל".

על פי נתוני קארזון (עיבוד מאגר רכבים פרטים ומסחרים עד 3.5 טון), בשנת 2019 יובאו לישראל 24 רכבי בנטלי.

==מדגמי בנטלי==
* בנטלי ספיד 6 
* בנטלי 3 ליטר
* בנטלי 4.5 ליטר
* בנטלי ברוקלנדס קופה
* בנטלי סטייט לימוזינה
* בנטלי S1
* בנטלי S2
* בנטלי S3
* בנטלי קונטיננטל R 
* בנטלי קונטיננטל GT 
* בנטלי בנטייגה
* בנטלי טורבו R
* מולסאן

===מכוניות קונספט===
* בנטלי הונאודירס 
* בנטלי EXP 9 F 
* בנטלי EXP 12 ספיד 6e

=== דגמים המשווקים כיום===
* פליינג ספר
* קונטיננטל GT
* בנטייאגה – רכב כביש – שטח, מתחרה בפורשה קאיין ודומיו.

==דגמי קונספט==
* בנטלי EXP 9 F
* בנטלי EXP12e- דגם קונספט חשמלי שהוצג בתערוכת ז'נבה בשנת 2017

== קישורים חיצוניים ==

* 

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:יצרני רכב בריטיים
קטגוריה:קבוצת פולקסווגן
קטגוריה:יצרני רכבי יוקרה
קטגוריה:יצרני רכבי ספורט
טריולה

השוואה בין רבעים לשמיניות טריולה
במוזיקה, טְרִיוֹלָה (בעברית: שְׁלִישׁוֹן או שׁלֶשֶׁת) היא חלוקה לשלוש של פעמה – בניגוד לחלוקה הבסיסית של הפעמה, שהיא לשתיים. בתיווי מוזיקלי, היא מסומנת בשלושה תווים המחוברים זה לזה בראשם ומעליהם הספרה 3.

כך למשל, במשקל ארבעה רבעים, על מנת לחלק רבע בתיבה לשלוש שמיניות (ולא לשתיים), עלינו לסמן מעל השמיניות או מתחתיהן את סימון הטריולה.

למעשה, חלוקה זו לשלוש פעמות, במשקל זוגי, היא קשה במקצת לנגינה, משום שההרגל במשקל זה הוא לנגן מספר זוגי של פעמות.

כאשר מופיעה טריולה אחת בין רבעים ושמיניות רגילות, התחושה המתקבלת אצל המאזין היא של סינקופה. לעומת זאת, כאשר המנגינה כתובה כולה בטריולות, ניתן לשמוע את משקל המנגינה כ-6/8 במקום כ-4/4, כמו בג'יגים של באך.

==ראו גם==
* דואולה

==קישורים חיצוניים==

==הערות שוליים==

קטגוריה:תאוריית המוזיקה
קטגוריה:קצב
קטגוריה:סימנים מוזיקליים

sv:Triol
נחל ערוגות

"המפל הנסתר" בנחל ערוגות
נַחַל עֲרוּגוֹת הוא נחל איתן המנקז נחלים רבים במרכז מדבר יהודה. אורכו כ-46 ק"מ ויובליו העליונים מתחילים ממזרח לגוש עציון והר חברון ושפכו של הנחל מצפון לעין גדי.

== גאוגרפיה == 
נחל ערוגות הוא נחל גדול בעל אגן ניקוז של יותר מ-230 קמ"ר. ראשיתו של הנחל באזור אפרת, מגדל עוז ובית פג'אר, משם ממשיך הנחל מזרחה כ-8 ק"מ עד שנכנס לרמת המדבר, באזור היישוב תוקוע הפלסטיני, שם פונה הנחל לכיוון דרום-דרום-מזרח וממשיך במגמה זו עוד כ-30 ק"מ, אוסף לאגן הניקוז שלו נחלים רבים עד לשלב בו הוא מגיע לבמת השוליים המזרחיים, שם הנחל פונה ממש מזרחה, לכיוון ים-המלח והבקע הסורי אפריקני. בקטע זה הוא הופך לקניוני עוד יותר ובקילומטרים האחרונים שלו לפני ים המלח הוא נופל אל קניון עצום, שעמקו מעל 500 מטר וזורמים בו מי מעיינות כל השנה. 

בערבית יש לנחל ערוגות שמות אחדים לפי הקיטועים הבאים: 

חלקו העילי היורד מהר חברון אל רמת המדבר נקרא ואדי ג'חר (وادي جحر) שפירושו- "הנחל הנחבא בחורו"- זהו קטע קניוני עמוק ובו מערות שבהן שרידי פעילות של האדם הקדמון. חלקו התיכון, החוצה את רמת מדבר יהודה, נקרא ואדי אלע'ר (وادي الغر)<ref></ref>-שפירושו "נחל שיח אברהם" ע"ש שיחי אברהם הרבים שגדלים בו. חלקו האחרון, העמוק ביותר בנחל נקרא ואדי אלעריג'ה (وادي العريجة) שפירושו "הנחל שסטה מדרכו". שם זה הוא 'שימור שם' ונקבע על ידי ועדת השמות הממשלתית כנחל ערוגות.

הקטע האחרון בנחל מתחיל בנקיק צר ועמוק הנקטע במפל גבוה (מפל ערוגות). בהמשך, לרגלי מפל ערוגות, נובע עין ערוגות ומשם ואילך הנחל הוא נחל איתן שלאורכו צומחת צמחיית מים עשירה- הכוללת עצי ערבה, צפצפת הפרת, קנה מצוי, עבקנה, סלוודורה פרסית, עצי שיזף מצוי ועוד. בחלקו האיתן של הנחל חיים עדרי יעלים, להקות גדולות של שפני סלע.

בקניון האחרון עובר מסלול טיול, שמתחיל מחניון השמורה עד ל"מפל הנסתר" ו"הבריכות העליונות" שבנחל.<ref></ref> כמו כן, מתחברים אל הנחל שני מסלולים אתגריים שיורדים מההרים שמעל: מעלה בני המושבים מצפון ומעלה האיסיים מדרום.
יעלים נוביים

==קישורים חיצוניים==

* 
* מדבר יהודה - מסלולי טיול לעין גדי ונחל ערוגות באתר ויקימסע
* [http://www.tiuli.com/track_info.asp?track_id=32 מסלול טיול לנחל ערוגות ועין גדי] באתר "טיולי"

מבט פנורמי על ערוץ נחל ערוגות
== הערות שוליים ==

קטגוריה:מדבר יהודה: שמורות טבע
קטגוריה:עין גדי
קטגוריה:נחלי ישראל הנשפכים לים המלח
קטגוריה:מדבר יהודה: נחלים
ואניר

הואניר היו אחת משתי קבוצות האלים במיתולוגיה הנורדית, לצד אלי האסיר. הוואניר קשורים לאדמה, מים, פריון, תבונה וניבוי עתידות. מקורם בואנאהיים, שם שכנו עד למלחמה בין האסיר והוואניר. לאחר המלחמה הם הפכו לתת קבוצה של האסיר.

הוואניר מוזכרים בשירה הסקאלדית וחיבוריו של הסופר סנורי סטורלוסון ובפרט באדה הפרוזאית, באדה הפואטית ובמחזור העולם.

בכל המקורות מזוהים האלים פרייה, פריי וניורד כאלי ואניר. במחזור העולם מוזכרים גם אחותו של ניורד וקבסיר בחברים בקבוצה זו. בנו של המלך Sveigðir נקרא ואנלנדי (Vanlandi, בנורדית עתיקה ״בן ארץ הוואניר). למרות שאין התייחסות מפורשת לעניין במקורות, ישנן תאוריות שהיימדאל ואול שייכים לקבוצה זו גם כן. באדה הפרוזאית נקראים חזירי בר ״ילדי ואן״.

== אטימולוגיה ==

ישנן תאוריות רבות באשר לאטימולוגיה של השם ״ואניר״. החוקר ריימונד איאן פייג׳ טוען שלמרות שיש אפשרויות רבות למקור השם, מפתה לקשר בין ״ואניר״ למילה ידיד (vinr) בנורדית עתיקה ולאלת האהבה הרומית ונוס.

== מקורות ==
=== אדה פואטית ===

באדה הפואטית הוואניר מוזכרים במספר פואמות. כך למשל, בסטנזה בפואמה Völuspá מסופר שבמסגרת מלחמת האסיר-ואניר אלי ואניר פרצו למצודתם של האסיר, בפואמה Þrymskviða נכתב על היימדאל שיש לו יכולת ניבוי עתידות המשתווה לזו של אלי הוואניר, בפואמה Sigrdrífumál מתואר התמד הקדוש של אלי ואניר ובSkírnismál הענקית Gerðr שואלת את שליחו של האל פריי האם פריי הוא אלף, איסר או חלק מ״ואניר הנבונים״ֿ.

בפואמה Vafþrúðnismál. האל אודין, המוסווה כגאגנראד'ר (Gagnráðr), שואל את הענק Vafþrúðnir על מקורותיו של האל ניורד. גאגנראד'ר מצביע על כך שאף שניורד חולש על מזבחים ומקדשים רבים, הוא לא אחד מאלי האייסיר. הענק עונה שניורד נוצר בוואנאהיים על ידי כוחות תבוניים ומזכיר שניורד הוחלף כשבוי כחלק מהמלחמה בין האסיר לוואניר ויחזור לוואניר בראגנארוק.

=== אדה פרוזאית ===

אלי הוואניר מוזכרים בשניים מתוך ארבעת חלקי האדה הפרוזאית - "ההטעיה של גילבי״ (Gylfaginning) ו״שפת השירה״ (Skáldskaparmál).

בפרק 23 ב״הטעיה של גילבי״, ״השלישי״ טוען שהאל ניורד גדל בואנהיים והוחלף באל האסירי הוואניר במסגרת עסקת החלפת שבויים שהובילה להסכם שלום בין האסירים לואנירים. בפרק 35 נאמר שאחד משמותיה של האלה פרייה הוא ״הליידי של ואניר״.

ב״שפת השירה״ ניתן הסבר למקורות השירה. לפי הסיפור, במסגרת כינוס שלום בין האיסר לוואניר הם חתמו על הפסקת אש על ידי יריקה למיכל. המיכל נשמר כדי לסמל את השלום בין הקבוצות ומתוכנו נוצק קבסיר. קבסיר נרצח בהמשך על ידי גמדים ומדמו נוצר תמד השירה. ב״שפת השירה״ ניתנים שמות פואטיים לאל ניורד, ביניהם ״צאצא ואניר״, לאלה פרייה, ביניהם ״אשת-ואן״, ״ליידי-ואן״ ו״אלת ואניר״ ולחזירים - ״ילדי ואן״.

=== מחזור החיים ===

בפרק הרביעי בסאגת ינגלינגה ב״מחזור החיים״ מתוארת עסקת החלפת השבויים בסיום מלחמת אסיר-ואניר. במסגרת העסקה האסיר שלחו את הוואניר ומימיר לוואניר וואניר שלחו את ניורד ופרייה לאסיר. כשקיבלו את מימיר, החליטו ואניר לשלוח את קבסיר, החכם ביותר מביניהם, לאסיר. ואניר הפכו את הוואניר למנהיג, אך בשל הססתנותו בקבלת החלטות הם הרגו אותו ושלחו את ראשו הערוף לאסיר. האלים שהתקבלו מוואניר קיבלו מקום של כבוד בין אלי האיסר. פרייה לימדה את האסיר את הקסם הוואנירי ובהחלטת אודין, פרייה וניורד התווספו לנמעני טקס הבלוט.

על פי הספר, ניורד היה נשוי לאחותו ופרייה ופריי היו שני ילדיהם.

==קישורים חיצוניים==

* 

==הערות שוליים==

קטגוריה:אלים נורדיים
ניפלהיים

ניפלהיים (בנורווגית: Niflheim; מילולית: בית הערפל או עולם הערפל) הוא עולם קרח וכפור במיתולוגיה הנורדית. הממוקם צפונית לגינונגגאפ.

ה-הלגארת' (Helgardh) שוכנת בעולם זה, אשר בו שולטת האלה הל (Hel), בתו של לוקי וענקית שמונתה על ידי אודין באופן אישי לשלוט על עולם זה. חצי גופה (של הל) נורמלי והחצי השני הוא רקוב.

עולם זה מחולק לכמה שכבות:
#גיבורים ואלים.
#כל האנשים שלא יכלו למות מוות מכובד בקרב ולהיכנס לולהאלה (Valhalla).
#חלק בו הרשעים חיים לעד (מקביל לגיהנום).

==קישורים חיצוניים==
* 

קטגוריה:מיתולוגיה נורדית
קטגוריה:חיים לאחר המוות
אקטיבציה

אַקְטִיבַצְיָה (מאנגלית: activation, בתרגום לעברית: "הפעלה") של תוכנה היא שלב אחרון בהתקנת התוכנה במחשב, שבו על המשתמש להזין את פרטי רישיון התוכנה שלו על מנת שהתוכנה תפעל, ופרטים אלה נבדקים, באמצעות האינטרנט, מול שרת של ספק התוכנה. 

דרך זו מבטיחה לספק הגנה מפני שכפול בלתי מורשה של התוכנה, שהתאפשר במצב שבו לא נדרשת בדיקה מול שרת מרכזי. טכניקה זו מהווה בעיה בעת התקנה במחשב שאינו מחובר לאינטרנט. אקטיבציה יכולה להיות שלב שנוסף להזנת המספר הסידורי של עותק התוכנה (ידוע גם כ"מספר רישיון" או בלעז כ"סיריאל"), או הדרך היחידה לאימות העותק - בין אם אימות חד-פעמי או אימות על בסיס קבוע. 

תחילת השימוש באקטיבציה נועדה כדי להילחם בקבוצות קראקרים שפורצים מספרים סידוריים של תוכנות ומפיצים אותם ברשת, ואקטיבציה אכן מקשה על פריצת התוכנות, בכך שהיא דואגת לאמת שמופעל רק עותק אחד בעל אותו מספר סידורי (אם זה אפשרי) או הגבלת מספר ההפעלות עם אותו מספר סידורי.

תוכנות וחברות אשר החלו להשתמש במנגנוני אקטיבציה הן:
* מיקרוסופט - בתוכנת חלונות XP ומעלה
* אדובי מערכות - בתוכנת אדובי אקרובט ובתוכנת אדובי פוטושופ CS2
* חברת מייפלסופט בתוכנה Maple 10

== ראו גם ==
* מספר סידורי (תוכנה)
* קראק (תוכנה)
* זכויות יוצרים

קטגוריה:רישוי תוכנה
תנועות אמצעיות

תנועות אמצעיות הן תנועות אשר בעת הגייתן נמצאת הלשון באמצע יחסית לגג חלל הפה. התנועות האמצעיות מתחלקות לחצי-סגורות, חצי-פתוחות וקיים גם השווא שהוא תנועה מרכזית אמצעית שאינה מסווגת עם שתי הקבוצות הקודמות.

==תנועות אמצעיות==
===חצי־סגורות===
* תנועה אחורית, חצי-סגורה, בלתי-מעוגלת [] קובץ:Close-mid_back_unrounded_vowel.ogg
* תנועה אחורית, חצי-סגורה, מעוגלת [] קובץ:Close-mid_back_rounded_vowel.ogg
* תנועה מרכזית, חצי-סגורה, בלתי-מעוגלת [] קובץ:Close-mid_central_unrounded_vowel.ogg
* תנועה מרכזית, חצי-סגורה, מעוגלת [] קובץ:Close-mid_central_rounded_vowel.ogg
* תנועה קדמית, חצי-סגורה, בלתי-מעוגלת [] קובץ:Close-mid_front_unrounded_vowel.ogg 
* תנועה קדמית, חצי-סגורה, מעוגלת [] קובץ:Close-mid_front_rounded_vowel.ogg

===אמצעיות===
* תנועה אחורית, אמצעית, בלתי-מעוגלת [ɤ̞]
* תנועה אחורית, אמצעית, מעוגלת [] קובץ:Mid_back_rounded_vowel.ogg
* תנועה מרכזית, אמצעית [] קובץ:Schwa.ogg
* תנועה קדמית, אמצעית, בלתי-מעוגלת [] קובץ:Mid_front_unrounded_vowel.ogg
* תנועה קדמית, אמצעית, מעוגלת [ø̞]

===חצי־פתוחות===
* תנועה אחורית, חצי-פתוחה, בלתי-מעוגלת [] קובץ:Open-mid_back_unrounded_vowel.ogg
* תנועה אחורית, חצי-פתוחה, מעוגלת [] קובץ:Open-mid_back_rounded_vowel.ogg
* תנועה מרכזית, חצי-פתוחה, בלתי-מעוגלת [] קובץ:Open-mid_central_unrounded_vowel.ogg
* תנועה מרכזית, חצי-פתוחה, מעוגלת [] קובץ:Open-mid_central_rounded_vowel.ogg
* תנועה קדמית, חצי-פתוחה, בלתי-מעוגלת [] קובץ:Open-mid_front_unrounded_vowel.ogg
* תנועה קדמית, חצי-פתוחה, מעוגלת [] קובץ:Open-mid_front_rounded_vowel.ogg

==תנועות אמצעיות בעברית המדוברת==
* צירי וסגול מייצגים תנועה קדמית, אמצעית, בלתי-מעוגלת.
* חולם וקמץ קטן מייצגים תנועה אחורית, אמצעית, מעוגלת.
** בעברית הטברנית ייצג שווא נע תנועה מרכזית, אמצעית.

אמצעיות
תנועות סגורות

תנועות סגורות המכונות גם תנועות גבוהות הן תנועות אשר בעת הגייתן הלשון נמצאת הרבה מעל האמצע יחסית לגג חלל הפה. בתוך התנועות הסגורות קיימת קבוצת תנועות כמעט-סגורות שהן גרסאות יותר פתוחות של חלק מהתנועות הסגורות לגמרי.

==תנועות סגורות==
* תנועה אחורית, סגורה, בלתי-מעוגלת [] קובץ:Close_back_unrounded_vowel.ogg
* תנועה אחורית, סגורה, מעוגלת [] קובץ:Close_back_rounded_vowel.ogg
* תנועה מרכזית, סגורה, בלתי-מעוגלת [] קובץ:Close_central_unrounded_vowel.ogg
* תנועה מרכזית, סגורה, מעוגלת [] קובץ:Close_central_rounded_vowel.ogg
* תנועה קדמית, סגורה, בלתי-מעוגלת [] קובץ:Close_front_unrounded_vowel.ogg 
* תנועה קדמית, סגורה, מעוגלת [] קובץ:Close_front_rounded_vowel.ogg

===כמעט־סגורות===
* תנועה כמעט-אחורית, כמעט-סגורה, מעוגלת [] קובץ:Near-close_near-back_rounded_vowel.ogg
* תנועה מרכזית, כמעט-סגורה, בלתי-מעוגלת []
* תנועה מרכזית, כמעט-סגורה, מעוגלת []
* תנועה כמעט-קדמית, כמעט-סגורה, בלתי-מעוגלת [] קובץ:Near-close_near-front_unrounded_vowel.ogg
* תנועה כמעט-קדמית, כמעט-סגורה, מעוגלת [] קובץ:Near-close_near-front_rounded_vowel.ogg

==תנועות סגורות בעברית המדוברת==
* חיריק מייצג תנועה קדמית, סגורה, בלתי-מעוגלת.
* קובוץ ושורוק מייצגים תנועה אחורית, סגורה, מעוגלת.

סגורות
תנועות פתוחות

תנועות פתוחות המכונות גם תנועות נמוכות, הן תנועות אשר בעת הפקתן מיקום הלשון הוא הרבה מתחת לאמצע יחסית לגג חלל הפה. בתוך התנועות הפתוחות יש קבוצה של תנועות כמעט-פתוחות שהן גרסאות יותר סגורות של חלק מהתנועות הפתוחות לגמרי.

==תנועות פתוחות==
* תנועה אחורית, פתוחה, בלתי-מעוגלת [] קובץ:Open_back_unrounded_vowel.ogg
* תנועה אחורית, פתוחה, מעוגלת [] קובץ:Open_back_rounded_vowel.ogg
* תנועה מרכזית, פתוחה, בלתי-מעוגלת [] קובץ:Open_central_unrounded_vowel.ogg
* תנועה קדמית, פתוחה, בלתי-מעוגלת [] קובץ:Open_front_unrounded_vowel.ogg
* תנועה קדמית, פתוחה, מעוגלת [] קובץ:Open_front_rounded_vowel.ogg

===כמעט־פתוחות===
* תנועה מרכזית, כמעט-פתוחה [] קובץ:Near-open_central_unrounded_vowel.ogg
* תנועה קדמית, כמעט-פתוחה, בלתי-מעוגלת [] קובץ:Near-open_front_unrounded_vowel.ogg

==תנועות פתוחות בעברית המדוברת==
* קמץ גדול ופתח מייצגים תנועה מרכזית, פתוחה, בלתי-מעוגלת.

פתוחות
תנועות קדמיות

תנועות קדמיות הן תנועות אשר מופקות כאשר מיקום הלשון הוא המרוחק ביותר מגב חלל הפה. בתוך התנועות הקדמיות קיימת קבוצה של תנועות כמעט קדמיות אשר בעת הגייתן הלשון ממוקמת כמו בעת הגיית התנועות הפתוחות רק מעט אחורנית.

==תנועות קדמיות==
* תנועה קדמית, סגורה, בלתי-מעוגלת [] קובץ:Close_front_unrounded_vowel.ogg 
* תנועה קדמית, סגורה, מעוגלת [] קובץ:Close_front_rounded_vowel.ogg
* תנועה קדמית, חצי-סגורה, בלתי-מעוגלת [] קובץ:Close-mid_front_unrounded_vowel.ogg 
* תנועה קדמית, חצי-סגורה, מעוגלת [] קובץ:Close-mid_front_rounded_vowel.ogg
* תנועה קדמית, אמצעית, בלתי-מעוגלת [] קובץ:Mid_front_unrounded_vowel.ogg
* תנועה קדמית, אמצעית, מעוגלת [ø̞]
* תנועה קדמית, חצי פתוחה, בלתי-מעוגלת [] קובץ:Open-mid_front_unrounded_vowel.ogg
* תנועה קדמית, חצי-פתוחה, מעוגלת [] קובץ:Open-mid_front_rounded_vowel.ogg
* תנועה קדמית, כמעט-פתוחה, בלתי-מעוגלת [] קובץ:Near-open_front_unrounded_vowel.ogg
* תנועה קדמית, פתוחה, בלתי-מעוגלת [] קובץ:Open_front_unrounded_vowel.ogg 
* תנועה קדמית, פתוחה, מעוגלת [] קובץ:Open_front_rounded_vowel.ogg

===כמעט־קדמיות===
* תנועה כמעט קדמית, כמעט-סגורה, בלתי-מעוגלת [] קובץ:Near-close_near-front_unrounded_vowel.ogg
* תנועה כמעט קדמית, כמעט-סגורה, מעוגלת [] קובץ:Near-close_near-front_rounded_vowel.ogg

==תנועות קדמיות בעברית המדוברת==
* חיריק מייצג תנועה קדמית, סגורה, בלתי-מעוגלת.
* צירי וסגול מייצגים תנועה קדמית, אמצעית, בלתי-מעוגלת.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קדמיות

sv:Mjuka vokaler
תנועות אחוריות

תנועות אחוריות הן תנועות אשר בעת הפקתן מיקום הלשון הוא הקרוב ביותר לגב חלל הפה. בתוך התנועות האחוריות קיימת קבוצה של תנועות כמעט אחוריות אשר בעת הגייתן הלשון ממוקמת כמו בתנועות האחוריות רק מעט קדימה יותר.

==התנועות האחוריות==
* תנועה אחורית, סגורה, בלתי-מעוגלת [] קובץ:Close_back_unrounded_vowel.ogg
* תנועה אחורית, סגורה, מעוגלת [] קובץ:Close_back_rounded_vowel.ogg
* תנועה אחורית, חצי-סגורה, בלתי-מעוגלת [] קובץ:Close-mid_back_unrounded_vowel.ogg
* תנועה אחורית, חצי-סגורה, מעוגלת [] קובץ:Close-mid_back_rounded_vowel.ogg
* תנועה אחורית, אמצעית, בלתי-מעוגלת []
* תנועה אחורית, אמצעית, מעוגלת [] קובץ:Mid_back_rounded_vowel.ogg
* תנועה אחורית, חצי-פתוחה, בלתי-מעוגלת [] קובץ:Open-mid_back_unrounded_vowel.ogg
* תנועה אחורית, חצי-פתוחה, מעוגלת [] קובץ:Open-mid_back_rounded_vowel.ogg
* תנועה אחורית, פתוחה, בלתי-מעוגלת [] קובץ:Open_back_unrounded_vowel.ogg 
* תנועה אחורית, פתוחה, מעוגלת [] קובץ:Open_back_rounded_vowel.ogg

===כמעט־אחוריות===
* תנועה כמעט אחורית, כמעט-סגורה, מעוגלת [] קובץ:Near-close_near-back_rounded_vowel.ogg

==התנועות האחוריות בעברית המדוברת==
* קובוץ ושורוק מייצגים תנועה אחורית, סגורה, מעוגלת.
* חולם וקמץ קטן מייצגים תנועה אחורית, אמצעית, מעוגלת.

==קישורים חיצוניים==

קטגוריה:ערכים שבהם תבנית בריטניקה אינה מתאימה
אחוריות
גדי אלטמן

גדי אלטמן (נולד ב-18 באפריל 1978) הוא זמר, מדבב ונגן גיטרה וגיטרה בס ישראלי.

==ביוגרפיה==
אלטמן נולד ביישוב אבן יהודה וגדל בקיבוץ מגל.

החל את דרכו עם להקת "מסדר הדישון" שחבריה היו בין היתר אחיו, אלון אלטמן, וחברם עמית קבסה, צייר ובן קיבוץ מגל. עם שחרורו מצה"ל הקים אלטמן את להקת "בוטן מתוק בקרקס". ההרכב המקורי של הלהקה כלל את גלעד אפרת, דני וייצפלד, עידן רייכל ורוני הוד, נוסף על אלטמן. חברי ההרכב הקליטו ב-2003 את אלבומה הראשון של הלהקה, "כל מה שנשאר", בו השירים נכתבו והולחנו על ידי אלטמן.

במקביל החל אלטמן לעבוד יחד עם גבע אלון מקיבוץ מעברות, שחם אוחנה ורשף שחר, והוקמה להקת "פליינג בייבי". הלהקה יצאה לסיבוב הופעות בלוס אנג'לס בשנת 1999 למשך שנתיים. הלהקה הוציאה עד היום שני אלבומים: "Pain to Give" (2002) ו-"Inner World" (2004). בקיץ 2005 נסעה הלהקה לסיבוב הופעות נוסף בארצות הברית, הפעם בניו יורק, יחד עם פיטר המילמן, אחיינו של בוב דילן.

במקביל השתנה הרכב להקת "בוטן מתוק בקרקס", ומלבד אלטמן לא נותר בו איש מההרכב המקורי. ההרכב החדש כלל את מאור שטרית, דור יאן וניר רפפורט, נוסף על אלטמן. חברי ההרכב הוציאו ב-2005 את האלבום השני של הלהקה, "יום עדין", שאלטמן כתב את מילות השירים והלחנים בו.

בשנת 2008 הוציא אלטמן אלבום סולו בשם "כיוונים חדשים".

בשנת 2009 היה שותף אלטמן בהקמת להקת כוח ראסטה יחד עמית שגיא, אסף אבידר, נדב ברק, אביב כהן, גבריאל פריזם, עונגי ציזלינג ואייתם יעקב

בשנת 2012 השתתף אלטמן כמתחרה בתוכנית המציאות "The Voice ישראל", והגיע עד שלב רבע-הגמר של התוכנית.

בשנת 2016 השתתף בתפקיד אורח בסדרה "תאג"ד" כנושה של ידידיה ה - "קלימרו".

בשנת 2018 דיבב את שומר האבן בסרט "מפלצות בשלג".

בשנת 2021 דיבב את קטני דיימונד בסרט "טרולים מסביב לעולם", ואת לברון ג'יימס בסרט "ספייס ג'אם: אגדה חדשה".

== קישורים חיצוניים ==

* 
* 
* 

קטגוריה:אנשי הקיבוץ
קטגוריה:זמרים השרים בעברית
קטגוריה:זמרים ישראלים
קטגוריה:מדבבים ישראלים
קטגוריה:מועצה אזורית מנשה: אישים
קטגוריה:בוגרי תיכון אזורי מקיף מעיין השחר
קטגוריה:מתמודדי The Voice ישראל
קטגוריה:ישראלים שנולדו ב-1978
קוורטה

קוורטה היא המרווח המוזיקלי הרביעי (מאיטלקית Quarta, רביעית). היא מציינת מרחק בין ארבעה צלילים. קוורטה טהורה נשמעת בין שני צלילים שיחס התדירויות ביניהם הוא בקירוב 3:4. <BR>
הקוורטה היא מרווח זך, ולכן אינה יכולה להיות גדולה או קטנה;

* קוורטה זכה שמרווחה הוא של שני טונים וחצי, כמו בין דו לפה.

בתיבה השנייה: קוורטה מוקטנת מסי דיאז למי (מתוך המוטיב המוזיקלי הראשי של ה[[פוגה בדו דיאז מינור מתוך הספר הראשון של הפסנתר המושווה של י. ס. באך)]]
כמו כל המרווחים, גם הקוורטה יכולה להיות מוגדלת או מוקטנת;

* קוורטה מוקטנת, שמרווחה הוא של שני טון, כמו בין דו לפה במול.
* קוורטה מוגדלת, שמרווחה הוא של שלושה טון, כמו בין דו לפה דיאז. מרווח זה שווה לטריטון.

מיתרי הקונטרבס, הגיטרה ומשפחת הויולים מכוונים לפי קוורטות, מסיבות היסטוריות.
המרווח המשלים (או ה"הופכי") של הקוורטה הוא הקווינטה, שגם היא מרווח זך.

בתקופת הרנסאנס והבארוק נחשבה הקוורטה למרווח דיסוננטי כשהוא מעל קו הבאס, אך קונסוננטי בין קולות פנימיים (ראו הולכת קולות). בתקופות מאוחרות יותר התערפלה ההגדרה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מרווחים
קטגוריה:4 (מספר)
ניוזוויק

גיליון של הניוזוויק מ-16 בינואר 1950
ניוזוויק (באנגלית: Newsweek) הוא שבועון חדשות אמריקני. הוא מזוהה עם השמאל הפוליטי, ונחשב לליברלי בדעותיו.

== היסטוריה ==
השבועון נוסד על ידי תומאס מרטין ב־17 בפברואר 1933, בשם News-Week. בשנת 1937 מלקולם מואר מונה לנשיאו ולעורכו הראשי, והרחיב אותו בצורה משמעותית.

בשנת 1985, שינה השבועון את העיצוב שלו עקב התחרות עם המגזין "טיים" שהיה בעל עיצוב מודרני וקליל. הניוזוויק הוסיף כתובות וצילומי צבע, שינה את הגרפיקה שלו וקיצר את אורך הכתבות.

בשנת 2000, השיק מהדורה מזרח-תיכונית בערבית.

משנת 1961 ועד 2010, המגזין היה בבעלות חברת "וושינגטון פוסט". בשנת 2003 נמכר השבועון ביותר מארבעה מיליון עותקים, מתוכם כשלושה מיליון בארצות הברית לבדה. ב-2010 צנחה התפוצה ל-1.5 מיליון גיליונות, ובאוגוסט אותה שנה, בעקבות הפסדים של למעלה מ-30 מיליוני דולרים, נמכר השבועון לאיל מערכות השמע סידני הרמן, על פי אחד הדיווחים תמורת דולר אחד, בנוסף לנטילת חובותיו. לאחר הרכישה מוזג השבועון עם אתר החדשות הדיילי ביסט והעורכת שלו טינה בראון מונתה עורכת ראשית משותפות.

באוקטובר 2012, הודיע "ניוזוויק" כי עם התחזקות המגמה של צריכת חדשות באינטרנט והירידה במקביל בכמות הפרסום בדפוס, בסוף השנה האזרחית יחדל השבועון מלהוציא מהדורות מודפסות, ויפורסם אך ורק במהדורה מקוונת כלל עולמית בשם "ניוזוויק גלובל". עם זאת, משקיפים טענו כי הסיבה להפסקת מהדורת הדפוס נבעה מהקושי של המגזין לעניין את קוראיו. המהדורה המודפסת האחרונה של השבועון יצאה לאור ב-23 בדצמבר 2012. ב-2014 ניוזוויק נרכש על ידי חברת המדיה הדיגיטלית IBT, המחזיקה בנוסף לו עוד עשרים אתרי תוכן. IBT החליטה לחזור ולהדפיס את ניוזוויק ולהפיץ אותו בדוכני העיתונים ברחבי ארצות הברית במרץ 2014.

בפברואר 2016, ביטל את חומת התשלום באתר.

בפברואר 2018, העורך הראשי, ראש מערכת החדשות וכתבת בעיתון פוטרו, לאחר שפרסמו כתבות על מצבה הפיננסי של החברה-האם והתייחסו לחקירות המתנהלות נגדה.

==פעילות==

בתקופה שבה הופיע השבועון בדפוס הוא יצא לאור במגוון שפות: אנגלית (מהדורה אמריקנית), אנגלית (מהדורה בינלאומית), יפנית, קוריאנית, פולנית, רוסית, ספרדית וערבית.

מאז 1998 ניוזוויק מפרסם רשימה לאומית של בתי ספר תחת הכותרת "בתי הספר התיכוניים הטובים בארצות הברית"
([http://msnbc.msn.com/id/12532678/site/newsweek/ The Complete List of the 1,200 Top U.S. High Schools])

סניפי המערכת:
* מערכת ראשית: ניו יורק, ארצות הברית
* סניפים בארצות הברית: לוס אנג'לס, שיקגו, דאלאס, מיאמי, וושינגטון, דטרויט, בוסטון וסן פרנסיסקו
* סניפים מחוץ לארצות הברית: בייג'ינג, קייפטאון, ירושלים, לונדון, מקסיקו סיטי, מוסקבה, פריז וטוקיו

==קישורים חיצוניים==

* 

* 
* 
* 
* 
* 
* 
* 

==הערות שוליים==

קטגוריה:שבועונים
קטגוריה:ארצות הברית: כתבי עת
שילוב (מסלול צבאי)

שילוב הוא מסלול גיוס מיוחד הכולל שירות צבאי מלא של שלוש שנים בצה"ל, ושנתיים לימוד בישיבה, עם אפשרות ללימודי המשך. התלמידים מתחילים בשנת הלימודים הראשונה מיד לאחר בית הספר ובסופה מתגייסים לשנה וחצי. לאחר שנה וחצי חוזרים התלמידים לעוד שנה בישיבה, ולאחריה משלימים עוד שנה וחצי בצבא. בניגוד לשירות במסגרת של ישיבות ההסדר התלמידים אינם משרתים במחלקות נפרדות, ויכולים להתגייס לכל יחידה בצה"ל. 

ישיבת הקיבוץ הדתי עין צורים, שנסגרה בתחילת ה'תשס"ט הייתה הישיבה הראשונה שפעלה במסלול זה. כיום ישיבה אחת פועלת במסלול זה, ישיבת מעלה גלבוע, השייכת אף היא לתנועת הקיבוץ הדתי.

== השילוב המיוחד ==
מסלול השילוב המיוחד נוצר בישיבת מעלה גלבוע, תוך שיתוף פעולה עם ראש אגף כוח האדם בצה"ל. השאיפה מאחוריו הייתה יצירת בית מדרש פעיל יותר, שיותיר רושם רב על תלמידי תיכון שמעוניינים לבדוק את הישיבה לקראת סיום תקופת הלימודים. במסגרת המסלול, התלמידים משרתים בצבא למשך שנתיים בלבד, תוך התחייבות לעסוק ברבנות או בהוראה. למסלול זה מורשים להצטרף רק תלמידים בודדים מכל מחזור, באישור מיוחד של ראשי הישיבה. במסלול תמכו בתחילה ראשי הישיבה גלעד וריינר, ובהמשך הצטרף גם הרב ביגמן, למרות התנגדות בשלבים מוקדמים. בתחילת דרכו, המסלול נתקל בהתנגדות גם מצד תלמידי הישיבה, אולם כיום הוא התקבל לחלוטין בישיבה.

קטגוריה:גיוס בני ישיבות לצה"ל
חמזה בן-עלי

חמזה בן עלי (ערבית: حمزة بن عليّ),(985-???) אחד מבין מפיצי הדת הדרוזית בתחילת דרכה.

==ביוגרפיה==
על פי האמונה הדרוזית, בתקופתו של אלחאכם באמר אללה, הח'ליף השישי של השושלת הפאטמית במצרים, הופיעו ארבעה מבשרים שונים, כשהשלושה הראשונים ביניהם הכינו את הקרקע להגעתו של המבשר הרביעי, הגדול מכולם, חמזה בן-עלי. כשהיה בן-עלי בן 20 בא לחצרו של אל-חאכם באמר אללה והתקבל מיד על ידי המושל. בשנת 1017 הכריז אל-חאכם באמר אללה על חמזה בן-עלי כאימאם של "דת המווחדון".

בן עלי היה ידוע בכתיבתו הרהוטה, וכתב מכתבים רבים אל קהילות מצרים והמזרח התיכון. במכתבים אלו תיאר את ההתגלות האלוהית (בדמות אל חאכם) וקרא לאנשים רבים לבוא לאמץ ולהצטרף לדת החדשה - דת הדרוזים.

לחמזה בן-עלי מיוחס חיבורם של איגרות 35-5 באיגרות החוכמה, כתב הקודש הדרוזי.

==קישורים חיצוניים==
* 

==הערות שוליים==

קטגוריה:אנשי דת דרוזים
קטגוריה:ילידי 985
קטגוריה:נפטרים ב-1021
שלמה הלברשטאם (הראשון)

האדמו"ר רבי שלמה הלברשטאם (הראשון) (תר"ז, 1847-א' בתמוז תרס"ה, 4 ביולי 1905) היה מקים חסידות באבוב והאדמו"ר הראשון שלה. בנו של רבי מאיר נתן הלברשטאם בן רבי חיים הלברשטאם מצאנז ומחבר הספר דברי חיים 

== תולדות חייו ==
בשנת תרט"ו (1855) התייתם מאביו, ועבר לגור אצל סבו (אבי אמו) רבי אליעזר מדז'יקוב (בנו של רבי נפתלי מרופשיץ). בשנת תרכ"א (1861) נישא לרבקה הענא, בתו של רבי יהושע מקמינקה. לאחר פטירתה נישא לרעכיל בריינדל בתו של רבי מנשה טייטלבוים (בן רבי נחום צבי מדרוהוביטש, גזע סיגט).

הופקד על ידי סבו רבי חיים הלברשטאם לערוך את תשובותיו ההלכתיות, יחד עם בן דודו רבי משה מברדיוב (בנו של רבי ברוך הלברשטאם מגורליץ). תשובות אלו נדפסו בתור ספר "דברי חיים". סבו גם למדו קבלה וסדר קריאת הקוויטעל (הפתקאות).

בשנת תרכ"ה (1865) נתמנה כרב בעיירה ביקאובסק, וכיהן בה כעשר שנים. לאחר מכן עבר לכהן כרב בעיירה אושפיצין (כינויה היהודי של העיירה אושוויינצ'ים) ובווישניצה. בשנת תרנ"ב (1892) נתמנה כרב לקהילת באבוב שבגליציה שם התחיל לכהן באדמורו"ת והתפרסם בחכמתו צדקתו וקדושתו. היה מגדולי המנהיגים של יהדות גליציה והשפעתו הייתה גדולה. הוא במומחיותו הרוחנית בקריאת הפתקאות (הקווטיעל). 

נפטר בעיירת הנופש באד נויהיים שבגרמניה בא' תמוז תרס"ה (1905).

ילדיו היו מאשתו הראשונה, רבי בן ציון הלברשטאם ובתו חיה שיינדל אשת רבי חיים יעקב טייטלבוים מלימנוב (בנו של רבי משה יוסף מאויהל).

== פועלו הציבורי ==
רבי שלמה הקים את חסידות באבוב והיה האדמו"ר הראשון שלה. בנוסף, הוא ייסד את ישיבת עץ חיים, שבהנהגת בנו רבי בן ציון הלברשטאם הפכה לרשת ישיבות בת כ-40 ישיבות ברחבי גליציה. הוא תמך בתנועת מחזיקי הדת שהקים רבי יהושע מבעלז איתו היה בקשרים טובים ועבדו בשיתוף פעולה בהצגת היהדות מול השלטונות האוסטריים.

מעט מדברי תורתו של רבי שלמה אשר שרדו את השריפה הגדולה בווישניצא, הודפסו בקובץ 'עטרת שלמה'.

==לקריאה נוספת==
* דער ערשטער רב פון באבוב (הרב הראשון מבאבוב), בורו פארק תשע"ה. יצא על ידי חצר באבוב 45.
* אהרן סורסקי, מרביצי תורה מעולם החסידות, חלק ב, בני ברק, תשמ"ז, עמ' קיא-קנה.

==קישורים חיצוניים==
* [http://www.hebrewbooks.org/pdfpager.aspx?req=36015&st=&pgnum=101 רבי שלמה הלברשטאם] בקובץ המאור, אתר היברובוקס.
* 

קטגוריה:אדמו"רי באבוב
קטגוריה:רבנים פולנים

קטגוריה:ילידי 1847
קטגוריה:נפטרים ב-1905
אלוסטריה

מולקולת המוגלובין; ארבעת אתרי הקישור לחמצן צבועים בירוק

אָלוֹסְטֶרְיָה (באנגלית: Allostery) היא תכונה של אנזימים וחלבונים. תופעה זו מתרחשת כשמולקולה מסוימת (המכונה בהקשר זה אפקטור) נקשרת לאנזים או לחלבון, ומשנה את נטייתו להיקשר לסובסטרט (במקרה של אנזים) או לליגנד (במקרה של חלבון).

המילה נטבעה על ידי ז'אק מונו על בסיס היוונית (ἄλλος, אחר, ו-στερεὀς, (גוף) מוצק, במובן של עצם תלת-ממדי), כדי להתייחס להבדל במיקום המרחבי בין מקום קשירת האפקטור לבין מקום קשירתו של הסובסטרט או הליגנד.

המוגלובין, אחד החלבונים הנפוצים והנחקרים ביותר בביוכימיה, הוא חלבון אלוסטרי. כל מולקולת המוגלובין מורכבת מארבע תת-יחידות; כל אחת מהן מסוגלת לקשור מולקולה דו-אטומית אחת של חמצן (O<sub>2</sub>). לאחר שנקשרת מולקולת חמצן אחת להמוגלובין, צורתו המרחבית של החלבון משתנה, ועל ידי כך נעשים שלושת אתרי הקישור האחרים בהמוגלובין חשופים יותר לסביבה החיצונית, דבר המגביר את נטייתם לקשור מולקולות חמצן.

במקרה של המוגלובין, הן האפקטור והן הסובסטרט הם אותה מולקולה (חמצן או פחמן דו-חמצני). במקרים רבים אחרים מדובר בשתי מולקולות שונות.

==קישורים חיצוניים==

==הערות שוליים==

קטגוריה:ביוכימיה
קטגוריה:אנזימים
מטבוליט

מטבוליט (באנגלית: Metabolite) הוא שם כולל לכל תרכובת המיוצרת בתהליך של חילוף חומרים (מטבוליזם) ביצורים חיים.

נהוג להבדיל בין שתי רמות של מטבוליטים:

* מטבוליטים ראשוניים: תרכובות חיוניות לחיים ולתחזוקה השוטפת של התא, למשל: אנזימים המשתתפים במטבוליזם ובחלוקת התא, התרכובות המרכיבות את ממברנת התא, נוקלאוטידים וחלבונים הבונים את החומר התורשתי.
המטבוליטים הראשונים מיוצרים בשלב הגידול הלוגריתמי (שלב הגידול המהיר).
* מטבוליטים משניים: תרכובות בעלות תפקידים תומכים אך לא חיוניים, למשל: פיגמנטים וחומרי הגנה מפני יצורים אחרים (אנטיביוטיקה, למשל). למטבוליטים המשניים תפקידים אקולוגיים בדרך כלל, המשפיעים על האופן בו היצור מתנהג עם סביבתו.
המטבוליטים המשניים מיוצרים בשלב הגידול היציב.

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:מטבוליזם
מסע המלך (סדרת משחקים)

מסע המלך (אנגלית: King's Quest) היא סדרה של משחקי הרפתקאות מתוצרת Sierra Entertainment (לשעבר Sierra On-Line). הסדרה נחשבת בעיני רבים כקלאסיקה מתור הזהב של משחקי ההרפתקה והיא זאת שבנתה בראש ובראשונה את המוניטין של החברה, כהמשך להצלחה של הפרק הראשון בסדרה - משחק הרפתקה ממוחשב ה"תלת-ממדי" הראשון. על העיצוב של כל המשחק אחראית אחת מהבעלים של סיירה, רוברטה ויליאמס (Roberta Williams).

==תיאור==
העולם בו מתרחשת סדרת "מסע המלך" אינו עקבי מאוד או מתוחכם במידה רבה. הוא מקיף מעל עשרה עולמות שונים, ביניהם Daventry (מסע המלך 1), Kolyma (מסע המלך 2), Llewdor (מסע המלך 3), Tamir (מסע המלך 4) ו-Serenia (מסע המלך 5).

הדמויות הראשיות בכל פרק בסדרה הן המלך גרהאם (King Graham) ובני משפחתו. קיים רק יוצא מן הכלל אחד - "מסע המלך 8" - בו השחקן שולט על סר קונר מדבנטרי (Sir Connor of Daventry), האביר של המלך גרהאם (שמופיע גם בחידוש הלא-רשמי של "מסע המלך 2", שם הוא יוצר קשר בין שתי הדמויות). עקב זאת, ובגלל ההתמקדות הגדולה באלמנטים של RPG וארקייד במשחק האחרון, מעריצים רבים נמנעים מלהחשיב אותו כהמשך אמיתי של הסדרה והם מכנים אותו KQ:MOE (King's Quest: Mask of Eternity).

דמויות מפורסמות רבות ממיתוסים ואגדות מופיעות בסדרת המשחקים, כולל היפה והחיה, עוץ לי גוץ לי, כיפה אדומה והרוזן דרקולה. הם מופיעים בעיקר במשחקים המוקדמים יותר, בהם הקונספט היה פתרון של פאזלים בעולם פנטזיה סוריאליסטי. המשחקים המאוחרים יותר בסדרה דורשים שימוש רב יותר בלוגיקה ויש להם עלילה מבוססת יותר, בנוסף למקומות ודמויות ריאליסטיות.

בסך הכול יצאו לאור שמונה משחקים בסדרת "מסע המלך". מספר אתרי אינטרנט מספקים תוכניות עבור פרק תשיעי בסדרה, אך למעשה לא קיים משחק רשמי כזה. אולם, קיימת קבוצה של מעריצים שעובדת בימים אלו על יצירת המשך לא רשמי לסדרה בשם The Silver Lining.

==סדרת המשחקים==
<div style="direction: ltr;">
* King's Quest: Quest for the Crown (1984)
* King's Quest II: Romancing the Throne (1985)
* King's Quest III: To Heir Is Human (1986)
* King's Quest IV: The Perils of Rosella (1988)
* King's Quest V: Absence Makes the Heart Go Yonder! (1990)
* King's Quest VI: Heir Today, Gone Tomorrow (1992)
* King's Quest VII: The Princeless Bride (1994)
* King's Quest VIII: The Mask of Eternity (1998)
** King's Quest (2015), an episodical reboot game by The Odd Gentlemen
</div>

== ראו גם ==
*מסעותיו של טורין - משחק הרפתקאות קומי מבית סיירה

== קישורים חיצוניים ==
* [https://www.old-games.org/games/kq1cga King's Quest 1: Quest for the Crown], באתר מסע אל העבר
* [https://www.old-games.org/games/kq2ega King's Quest 2: Romancing the Throne], באתר מסע אל העבר
* [https://www.old-games.org/games/kq3ega King's Quest 3: To Heir is Human], באתר מסע אל העבר
* [https://www.old-games.org/games/kq4ega King's Quest 4: The Perils of Rosella], באתר מסע אל העבר

קטגוריה:משחקי Sierra Entertainment
קטגוריה:משחקי הרפתקה ממוחשבים
קטגוריה:משחקי מחשב
קטגוריה:משחקי וידאו משנת 1984
קטגוריה:משחקי וידאו משנת 1985
קטגוריה:משחקי וידאו משנת 1986
קטגוריה:משחקי וידאו משנת 1988
קטגוריה:משחקי וידאו משנת 1990
קטגוריה:משחקי וידאו משנת 1992
קטגוריה:משחקי וידאו משנת 1994
קטגוריה:משחקי וידאו משנת 1998
קטגוריה:סדרות משחקי וידאו
קטגוריה:משחקי וידאו שפותחו בארצות הברית
תקרית גלייביץ

תקרית גלייביץ (בגרמנית: Überfall auf den Sender Gleiwitz; בפולנית: Prowokacja gliwicka) הייתה מבצע דגל כוזב שבוצע על ידי גרמניה הנאצית, והוצג לציבור הגרמני ולעולם כאילו הייתה זו מתקפת פתע פולנית נגד תחנת רדיו של גרמניה. מטרת המבצע הייתה לשמש תירוץ לפתיחת המערכה בפולין שהחלה את מלחמת העולם השנייה.

==רקע==
מחודש מרץ 1939 העלתה גרמניה דרישות טריטוריאליות כלפי פולין, בנוגע למעמדה של העיר החופשית דנציג והמסדרון הפולני. ב-23 באוגוסט 1939 נחתם הסכם ריבנטרופ–מולוטוב אשר הכשיר את הקרקע לפלישה גרמנית לפולין. במקביל ניהלה גרמניה מסע תעמולה במשך מספר חודשים, שכלל סיפורי זוועה על גורלו של המיעוט הגרמני בפולין, בדומה לתעמולה בנוגע לגורלם של הגרמנים האתניים בחבל הסודטים אשר הביאה לביתורה של צ'כוסלובקיה.

מאז תחילת חודש אוגוסט עסק האס אס בהכנת הרקע התעמולתי לפלישה לפולין. היטלר הורה על פרובוקציה במסגרתה תבוים תקרית גבול, אשר האשמה בה תוטל על פולין ותכשיר את הפעולה הצבאית. תחת שם הקוד "מבצע הימלר" הוכנו מדים וכלי נשק פולניים, וכן רוכזו אסירים שיוכלו לשמש כקורבנות, אשר לכאורה "נהרגו" במהלך ההתקפה. אסירים אלו כונו בשם הקוד "שימורים".

==האירוע==
ב-31 באוגוסט 1939, בשעה שמונה בערב, נכנסו אנשי אס אס חמושים בפיקודו של שטורמבאנפיהרר (מקביל לדרגת רב-סרן) אלפרד נאויוקס, שלבשו מדים של פולנים, לתחנת הרדיו בעיר גלייביץ (כיום גליביצה, פולין), במחוז שלזיה שבגרמניה, בסמוך לגבול הפולני, ודאגו שצוות התחנה ישדר משדר קצר בפולנית לפיו "תחנת הרדיו בגלייביץ היא עתה בידיים פולניות". לאחר מכן הם הביאו למקום אזרח פולני למחצה בשם פרנצ'ישק הוניוק (Franciszek Honiok), שהורעל לפני כן והוצג כגרמני שנרצח. למחרת הוזמנו למקום נספחים אמריקאים להראות להם את האירוע.

ב-1 בספטמבר, בנאום שנשא ברייכסטאג, הודיע היטלר כי ביום הקודם היו 21 תקריות גבול, מהן שלוש "חמורות". תקריות אלו שימשו כתירוץ להתקפה ה"הגנתית" שהנחית הוורמאכט באותו הבוקר כנגד פולין.

המתקפה בגלייביץ שימשה את גרמניה הן כלפי חוץ, על מנת לא להיראות כתוקפנית, והן כלפי פנים, על מנת לאחד את העם הגרמני מאחורי הפלישה המתוכננת.

המתקפה בגלייביץ ידועה כאירוע שפתח את מלחמת העולם השנייה, בדומה לרצח הארכידוכס פרנץ פרדיננד לפני מלחמת העולם הראשונה, אם כי בניגוד לרצח הארכידוכס, לא היה זה אירוע ספונטני כי אם פרובוקציה נאצית מבוימת.

עיקר הידיעות על האירוע מגיעות מנאויוקס, חבר באס אס ובאס דה, שנתפס על ידי ארצות הברית בסוף שנת 1944 והעיד בתצהיר על פעולותיו. התצהיר הוגש כראיה במהלך משפטי נירנברג. נאויוקס סיפר כי בראשית אוגוסט 1939 קיבל הוראה מריינהרד היידריך, ומראש הגסטפו היינריך מילר, לביים התקפה פולנית על תחנת הרדיו הגרמנית בגלייביץ, שתשמש כתואנה לפלישה לפולין.

==הערות שוליים==

קטגוריה:קרבות פולין במלחמת העולם השנייה
קטגוריה:המערכה בפולין
קטגוריה:שלזיה (פרובינציה)
קטגוריה:1939 בגרמניה
קטגוריה:הונאה צבאית במלחמת העולם השנייה
קטגוריה:מבצעי דגל כוזב
אשרת (יישוב)

אָשְׁרַת (ההגייה המקובלת היא אוֹשרת, אך ההגייה התקנית היא בקמץ גדול, ash,<ref></ref> על משקל צָפְנַת) הוא יישוב קהילתי ישראלי הנמצא בגליל המערבי מדרום-מזרח לנהריה ומצפון-מזרח לעכו ושייך למועצה האזורית מטה אשר.

היישוב הוקם בשנת 1983 כהרחבה למושב עמקה הסמוך אליו, ורוב אוכלוסייתו באה מקרב משפחותיהם של ותיקי עמקה. במהלך שנות ה-80 בוצעו הרחבות רבות, ובסוף תהליכי ההרחבה המתוכננים, האוכלוסייה תמנה כ-714 תושבים ב-183 בתי אב<ref></ref>. האוכלוסייה מגוונת ומכילה דתיים, חילונים ומסורתיים. ביישוב פועל גן ממלכתי וגן אנתרופוסופי. ילדי היישוב לומדים בבית הספר היסודי ברגבה ובתיכון בכברי, או לחלופין במערכות החינוך הדתיות של שלומי, עכו וכרמיאל<ref></ref>.

==קישורים חיצוניים==

* 
*
* 
* 

==הערות שוליים==

קטגוריה:ישראל: יישובים קהילתיים
קטגוריה:יישובים שהוקמו ב-1983
A1 (להקה)

A1 היא להקת בנים בריטית, שהוקמה בשנת 1998 והתפרקה בשנת 2002.

חברי הלהקה היו מארק ריד (נגן קלידים ומתופף), פול מראזי, בן אדמס (נגן קלידים) והנורווגי כריסטיאן אינגבריגסטן (נגן קלידים וגיטרה).

בשנת 1999 הלהקה הוציאה סינגל ראשון, שהגיע למקום השישי במצעד הבריטי. בשנת 2000 הלהקה הוציאה שני סינגלים, שהגיעו למקום הראשון: "Take on Me" (גרסת כיסוי לשיר מקורי של להקת א-הא) ו-"Same Old Brand New You". בשנת 2001 הלהקה זכתה בפרס ה"בריט" (פרס מוזיקת פופ בריטי) לתגלית השנה.

ב-8 באוקטובר 2002 חבר הלהקה פול מראזי הודיע על פרישתו, ושאר חברי הלהקה החליטו על פירוקה.

בשנת 2009 התאחדה הלהקה. בשנת 2010 השתתפה בקדם האירוויזיון הנורווגי עם השיר Dont Wanna Lose You Again אך לא זכו. לאחר ההשתתפות בקדם הוציאו אלבום נוסף "Waiting For Daylighy"

== דיסקוגרפיה ==
* 1999 - Here we come
* 2000 - The A-List
* 2002 - Make it good
* 2010 - Waiting for daylight

==קישורים חיצוניים==

* 

קטגוריה:להקות פופ בריטיות
קטגוריה:להקות בנים
קטגוריה:זוכי פרס המוזיקה הבריטית
קטגוריה:רביעיות מוזיקליות
קטגוריה:להקות טין פופ
קטגוריה:להקות שהוקמו בשנת 1998